**Informații pentru persoanele strămutate din Ucraina**

**Întrebări frecvente despre protecția temporară în România**

**Întrebările și răspunsurile de mai jos se adreseaza persoanelor strămutate din Ucraina. Acestea oferă informații oficiale și utile privind protecția temporară în România.**

**Poți folosi curprinsul de mai jos pentru a selecta direct întrebarea care te interesează.**

**Pe platforma guvernamentală protectieucraina.gov.ro găsești informații oficiale despre cum poți primi ajutor și cum te poți integra în România.**

[I. CARE ESTE DIFERENȚA ÎNTRE PROTECȚIA TEMPORARĂ ȘI PROTECȚIA INTERNAȚIONALĂ? 2](#_Toc103957231)

[Ce este protecția temporară? 2](#_Toc103957232)

[Ce este protecția internațională? 2](#_Toc103957233)

[II. PROTECȚIA TEMPORARĂ 3](#_Toc103957234)

[Cine poate beneficia de protecția temporară în România? 3](#_Toc103957235)

[Pot alege în ce țară să beneficiez de protecție temporară? 3](#_Toc103957236)

[Pot să beneficiez de drepturile aferente protecției temporare în mai multe state UE în același timp? 4](#_Toc103957237)

[Cum se acordă protecția temporară în România? 4](#_Toc103957238)

[Există un termen limită în care mă pot înregistra ca beneficiar al protecției temporare? 4](#_Toc103957239)

[Care sunt pașii de urmat pentru înregistrarea ca beneficiar al protecției temporare în România? 4](#_Toc103957240)

[Ce documente trebuie să prezint la înregistrare? 5](#_Toc103957241)

[Cum se înregistrează ca beneficiar al protecției temporare un minor care nu este însoțit de părinți? 5](#_Toc103957242)

[Ce document mi se eliberează ca beneficiar al protecției temporare? 6](#_Toc103957243)

[Ce autorități îmi pot elibera permisul de ședere în România? 6](#_Toc103957244)

[Pot să îmi păstrez pașaportul național dacă mă înregistrez ca beneficiar al protecției temporare? 6](#_Toc103957245)

[Ce drepturi am ca beneficiar al protecției temporare? 6](#_Toc103957246)

[Ce obligaţii am în calitate de beneficiar al protecției temporare în România? 7](#_Toc103957247)

[Cât durează protecția temporară? 7](#_Toc103957248)

[Există cazuri de excludere de la acordarea protecției temporare? 8](#_Toc103957249)

[Mă pot întoarce în țara de origine? 8](#_Toc103957250)

[Pot reveni în România dacă m-am întors temporar în Ucraina, spre exemplu ca să îmi vizitez familia? 8](#_Toc103957251)

[Pot călători în alte state membre ale Uniunii Europene dacă m-am înregistrat ca beneficiar al protecției temporare în România? 8](#_Toc103957252)

[Pot să solicit azil (protecție internațională) dacă beneficiez de protecție temporară? 8](#_Toc103957253)

[Ce se întâmplă dacă nu fac parte din categoriile cărora li se aplică protecție temporară? 9](#_Toc103957254)

[III. UNDE POT PRIMI SPRIJIN PENTRU ACCESAREA DREPTURILOR CA BENEFICIAR DE PROTECȚIE TEMPORARĂ ÎN ROMÂNIA? 9](#_Toc103957255)

# I. CARE ESTE DIFERENȚA ÎNTRE PROTECȚIA TEMPORARĂ ȘI PROTECȚIA INTERNAȚIONALĂ?

## Ce este protecția temporară?

**Protecția temporară este o măsură excepțională a Uniunii Europene menită să asigure o protecție imediată și temporară persoanelor ce fug din calea conflictului din Ucraina. Acest lucru îti oferă anumite drepturi, printre care un permis de ședere, acces la piața muncii, asistență medicală și acces la educație pentru copii. Înregistrarea protecției temporare este o procedură simplă și rapidă.**

Te poți înregistra pentru a beneficia de protecție temporară în România la oricare dintre structurile de imigrări ale Inspectoratului General pentru Imigrări. Lista este disponibilă [aici](https://igi.mai.gov.ro/ucraina/) și [aici](https://igi.mai.gov.ro/contact/).

## Ce este protecția internațională?

**Ai putea fi în nevoie de protecție internațională dacă te temi de persecuție - pe motive de rasă, religie, naţionalitate, opinii politice sau apartenenţă la un anumit grup social -, de tortură, tratamente sau pedepse inumane ori degradante sau de conflict armat în țara sau regiunea ta de origine. În oricare dintre aceste situații, poți solicita azil și poți beneficia de informare, asistență și consiliere gratuită și specifică. Detalii despre procedura de azil în România găsești pe pagina web a Inspectoratului General pentru Imigrări în** [**română**](https://igi.mai.gov.ro/category/diverse/proceduri-azil/) **și** [**engleză**](https://igi.mai.gov.ro/en/category/diverseen/asylum-procedures/)**. Poți consulta și broșura disponibilă în 11 limbi** [**aici**](https://cnrr.ro/index.php/ro/blog-ro-2/procedura-de-azil/416-procedura-de-azil-2020-en)**.**

Procedura de azil este mai complexă, conține mai multe etape procedurale, presupune o analiză individuală a cazului tău și presupune adesea o procedură de durată. Pe perioada procedurii de azil, ai obligația de a preda documentul de călătorie și de a nu părăsi teritoriul României.

Cererile de azil sunt soluționate doar la centrele regionale de proceduri și cazare pentru solicitanții de azil din București, Giurgiu, Galați, Rădăuți, Șomcuta Mare și Timișoara. Lista este disponibilă [aici](https://igi.mai.gov.ro/ucraina/) și [aici](https://igi.mai.gov.ro/contact/).

# II. PROTECȚIA TEMPORARĂ

## Cine poate beneficia de protecția temporară în România?

În România pot beneficia de protecție temporară următoarele categorii de persoane:

a) cetățenii ucraineni, indiferent de momentul sosirii în România, și membrii lor de familie;

b) cetățenii terți non-ucraineni sau apatrizi care beneficiau în Ucraina înainte de 24.02.2022 de o formă de protecție internațională sau o formă echivalentă națională de protecție, indiferent de momentul sosirii în România, și membrii lor de familie;

c) cetățenii terți non-ucraineni și apatrizii care au părăsit Ucraina la sau după data de 24.02.2022 și care dovedesc că au rezidență legală în Ucraina, în baza unui permis de ședere permanentă emis în conformitate cu legislația ucraineană și care nu se pot întoarce, în condiții sigure și stabile, în țara sau în regiunea de origine și membrii lor de familie - dacă sponsorul este recunoscut de către autoritățile române ca beneficiar al protecției temporare.

Membrii de familie ai persoanelor prevăzute la lit. a) și b) sunt, indiferent de naționalitatea lor:

* Soțul / soția (căsătoriți conform legii);
* Copiii minori necăsătoriți ai beneficiarilor sau ai soțului/soției, legitimi/născuți în afara căsătoriei/adoptați;
* Alte rude apropiate care trăiau împreună, ca parte a familiei, atunci când au avut loc evenimentele care au condus la afluxul masiv de persoane strămutate și care erau în acel moment în totalitate sau în principal dependente de persoana prevăzută la a) sau b) care beneficiază de protecție temporară;
* Alte rude apropiate care trăiau împreună, ca parte a familiei, atunci când au avut loc evenimentele care au condus la afluxul masiv de persoane strămutate și de care era în acel moment în totalitate sau în principal dependentă persoana prevăzută la a) sau b) și care nu se pot întoarce, în condiții sigure și stabile, în țara sau în regiunea de origine. În această situație este avută în vedere rudenia în linie dreaptă până la gradul al doilea (părinți, bunici, copii, nepoți), respectiv rudenia în linie colaterală până la gradul al treilea (frați, surori, unchi, mătuși, nepoți de frați).

Membrii de familie care nu se pot întoarce, în condiții sigure și stabile, în țara sau în regiunea de origine ai persoanelor prevăzute la lit. c) recunoscute de către autoritățile române ca beneficiare ale protecției temporare sunt:

* Soțul/soția (căsătoriți conform legii);
* Copiii minori necăsătoriți ai beneficiarilor sau ai soțului/soției, legitimi/născuți în afara căsătoriei/adoptați;
* Alte rude apropiate care trăiau împreună, ca parte a familiei, atunci când au avut loc evenimentele care au condus la afluxul masiv de persoane strămutate și de care era în acel moment în totalitate sau în principal dependentă persoana prevăzută la lit. c). În această situație este avută în vedere rudenia în linie dreaptă până la gradul al doilea (părinți, bunici, copii, nepoți), respectiv rudenia în linie colaterală până la gradul al treilea (frați, surori, unchi, mătuși, nepoți de frați).

Fiecare stat membru al Uniunii Europene poate decide să includă și alte categorii de persoane eligibile pentru a beneficia de protecție temporară în statul respectiv. De exemplu, în România, pot beneficia de protecție temporară, chiar dacă au părăsit Ucraina înainte de 24 februarie 2022, și cetățenii ucraineni, și cetățenii terți non-ucraineni sau apatrizi care beneficiau în Ucraina înainte de 24.02.2022 de o formă de protecție internațională sau o formă echivalentă națională de protecție.

Trebuie să verifici întotdeauna dacă categoria de persoane din care faci parte este eligibilă pentru a beneficia de protecție temporară în statul în care te afli sau dorești să călătorești.

## Pot alege în ce țară să beneficiez de protecție temporară?

**Cetățenii ucraineni care dețin pașapoarte biometrice** și cetățenii altor state terțe care sunt scutiți de obligația de a deține viză pentru intrarea în Uniunea Europeană au **dreptul de a circula liber (fără viză) în Uniunea Europeană pentru o perioadă de maximum 90 de zile după ce au fost admiși pe teritoriul său**. Pe această bază, poți să alegi statul membru al Uniunii Europene în care dorești să beneficiezi de drepturile specifice protecției temporare și să te alături membrilor de familie și prietenilor în statul membru în care se află aceștia.

Dacă ești dintr-o țară terță (alta decât Ucraina), trebuie să verifici dacă țara ta de origine se află pe lista țărilor terțe ai căror cetățeni sunt scutiți de obligația de a deține viză.

Totodată, trebuie să verifici dacă în statul membru respectiv, categoria de persoane din care faci parte este eligibilă pentru a beneficia de protecție temporară. Spre exemplu, cetățenii ucraineni care au părăsit Ucraina înainte de 24 februarie 2022 nu vor beneficia neapărat de dreptul la protecție temporară în toate statele membre ale Uniunii Europene.

Poți verifica aceste aspecte, precum și condițiile de călătorie, pe site-ul Comisiei Europene, [Informații pentru persoanele care fug din calea războiului din Ucraina](https://ec.europa.eu/info/strategy/priorities-2019-2024/stronger-europe-world/eu-solidarity-ukraine/eu-assistance-ukraine/information-people-fleeing-war-ukraine_ro) (disponibil în toate limbile UE, în [ucraineană](https://ec.europa.eu/info/strategy/priorities-2019-2024/stronger-europe-world/eu-solidarity-ukraine/eu-assistance-ukraine/information-people-fleeing-war-ukraine_uk) și în [rusă](https://ec.europa.eu/info/strategy/priorities-2019-2024/stronger-europe-world/eu-solidarity-ukraine/eu-assistance-ukraine/information-people-fleeing-war-ukraine_ru)).

## Pot să beneficiez de drepturile aferente protecției temporare în mai multe state UE în același timp?

**Nu poți beneficia simultan de drepturile aferente protecției temporare în mai mult de un stat**.

Statul membru în care dorești să beneficiezi de drepturile specifice protecției temporare îți va elibera un permis de ședere în vederea accesării acestora. Odată ce un stat membru ți-a eliberat un permis de ședere, vei avea dreptul de a călători în alte state membre ale Uniunii Europene timp de 90 de zile dintr-o perioadă de 180 de zile, dacă îndeplinești condițiile de a călători. Astfel, dacă ulterior vei fi înregistrat ca beneficiar de protecție temporară într-un alt stat membru, ți se va retrage permisul de ședere inițial și nu vei mai beneficia de drepturi în statul care ți-a eliberat permisul de ședere anterior.

În cazul în care nu mai dorești să beneficiezi de protecție temporară în România, te poți adresa fie structurilor Inspectoratului General pentru Imigrări – dacă te afli în România, fie misiunii diplomatice a României – dacă te afli în alt stat – pentru a solicita renunțarea la drepturile specifice protecției temporare, sens în care vei fi informat cu privire la necesitatea predării permisului și ți se va elibera o adeverință.

**Dacă dorești să beneficiezi de protecție temporară în România și să ți se elibereze un permis de ședere în România, trebuie să te adresezi Inspectoratului General pentru Imigrări**. **Dacă ți s-a eliberat în România un permis de ședere ca beneficiar al protecției temporare, ai drepturile specifice protecției temporare numai în România.**

**Găsești mai multe informații privind protecția temporară în celelalte state membre ale Uniunii Europene și date de contact ale autorităților naționale** pe site-ul Comisiei Europene, [Informații pentru persoanele care fug din calea războiului din Ucraina](https://ec.europa.eu/info/strategy/priorities-2019-2024/stronger-europe-world/eu-solidarity-ukraine/eu-assistance-ukraine/information-people-fleeing-war-ukraine_ro) (disponibil în toate limbile UE, în [ucraineană](https://ec.europa.eu/info/strategy/priorities-2019-2024/stronger-europe-world/eu-solidarity-ukraine/eu-assistance-ukraine/information-people-fleeing-war-ukraine_uk) și în [rusă](https://ec.europa.eu/info/strategy/priorities-2019-2024/stronger-europe-world/eu-solidarity-ukraine/eu-assistance-ukraine/information-people-fleeing-war-ukraine_ru)).

## Cum se acordă protecția temporară în România?

Protecția temporară se acordă de către Inspectoratul General pentru Imigrări categoriilor de persoane menționate la întrebarea “**[Cine poate beneficia de protecția temporară în România?](#_Cum_se_acordă)**”. Poți să te înregistrezi ca beneficiar al protecției temporare **în România** la oricare dintre structurile de imigrări ale Inspectoratului General pentru Imigrări (Direcția/serviciile/birourile pentru imigrări sau centrul regional de proceduri și cazare pentru solicitanții de azil). Poți găsi lista [aici](https://igi.mai.gov.ro/ucraina/) sau [aici](https://igi.mai.gov.ro/contact/).

În cazul persoanelor menționate la lit. c) la întrebarea “[Cine poate beneficia de protecția temporară în România?](#_Cum_se_acordă)”, precum și al altor rude apropiate care trăiau împreună, ca parte a familiei, atunci când au avut loc evenimentele care au condus la afluxul masiv de persoane strămutate și de care era în acel moment în totalitate sau în principal dependentă persoana menționată la lit. a) sau b) la aceeași întrebare și care nu se pot întoarce, în condiții sigure și stabile, în țara sau în regiunea de origine, acestea se pot înregistra la direcția/serviciile/birourile pentru imigrări sau la centrele regionale de proceduri și cazare pentru solicitanții de azil.

## Există un termen limită în care mă pot înregistra ca beneficiar al protecției temporare?

Dacă ai intrat în România cu orice fel de documente, poți rămâne legal pe teritoriul României până la 90 de zile, chiar dacă nu te înregistrezi ca beneficiar al protecției temporare.

Te poți înregistra ca beneficiar al protecției temporare în România pe toată perioada valabilității protecției temporare (vezi [**Cât durează protecția temporară?**](#_Cât_durează_protecția)). Îți recomandăm să te înregistrezi cât mai repede ca să poți beneficia de drepturile specifice protecției temporare în România.

## Care sunt pașii de urmat pentru înregistrarea ca beneficiar al protecției temporare în România?

Înregistrarea ca beneficiar al protecției temporare în România este o procedură simplă care se realizează de către Inspectoratul General pentru Imigrări.

La momentul prezentării în fața autorităților, vei parcurge următorii pași:

* semnezi un consimțământ privind acordul de prelucrare a datelor tale cu caracter personal;
* ți se fac fotocopii ale documentelor personale prezentate;
* ți se verifică documentele personale;
* ești fotografiat;
* ți se înregistrează următoarele date: nume și prenume, data nașterii, cetățenia, sex, identitate, stare civilă, situația familială, legături de familie, adresa în România (dacă se cunoaște);
* primești un permis de ședere pe teritoriul României cu un cod numeric personal (CNP).

Nu este nevoie să prezinți o dovadă a adresei la care stai în România, dacă acest lucru nu este posibil. Vezi întrebarea [**Ce obligaţii am în calitate de beneficiar al protecției temporare?**](#_Ce_obligaţii_am)

**Pentru înregistrare este necesară prezența fizică a fiecărei persoane care va fi înregistrată, în vederea fotografierii.** Copiii trebuie să fie prezenți pentru a putea fi identificați, fotografiați și înregistrați.

## Ce documente trebuie să prezint la înregistrare?

Documentele relevante pentru înregistrarea ca beneficiar de protecție temporară sunt, după caz, următoarele:

* documente de identitate (carte de identitate, permis de conducere, document de călătorie sau orice alt document autentic cu fotografie);
* documente care probează statutul persoanei în Ucraina (de ex. permis de ședere permanentă, document eliberat beneficiarilor de protecție internațională, etc.);
* documente care probează legătura de familie (de ex. carte de familie, certificat de naștere, certificat de căsătorie, etc.).

## Cum se înregistrează ca beneficiar al protecției temporare un minor care nu este însoțit de părinți?

Orice persoană sub vârsta de 18 ani este considerată copil/minor. **Minor neînsoțit** este minorul care a sosit pe teritoriul României neînsoțit de niciunul dintre părinții săi sau de un alt reprezentant legal care poate dovedi cu documente oficiale că minorul i-a fost încredințat conform legii. **Dacă minorul a sosit în România cu rude adulte (spre exemplu, bunici, mătușă, unchi, etc.) care nu pot dovedi cu documente oficiale că minorul le-a fost încredințat conform legii, minorul va fi considerat neînsoțit**.

Minorii neînsoțiți au dreptul la protecție specială din partea statului român, inclusiv dreptul la un reprezentant legal numit de Direcția Generală de Asistență Socială și Protecția Copilului.

Inspectoratul General pentru Imigrări poate înregistra un minor neînsoțit doar în prezența reprezentantului legal. Inspectoratul General pentru Imigrări solicită Direcției Generale de Asistență Socială și Protecția Copilului numirea unui reprezentant legal, în situația în care acesta nu a fost deja numit. În acest scop, Inspectoratul General pentru Imigrări colectează datele personale și datele de contact ale minorului și le transmite Direcției Generale de Asistență Socială și Protecția Copilului.

Minorul neînsoțit va fi înregistrat ca beneficiar al protecției temporare doar după numirea și în prezența reprezentantului legal, care va semna toate documentele întocmite.

## Ce document mi se eliberează ca beneficiar al protecției temporare?

Inspectoratul General pentru Imigrări eliberează beneficiarilor protecției temporare un **permis de ședere pe teritoriul României** și atribuie un **cod numeric personal (CNP)**. Permisul de ședere și codul numeric personal vor putea fi folosite în interacțiunea cu autoritățile române pentru a beneficia de drepturile specifice protecției temporare.

La solicitare, Inspectoratul General pentru Imigrări eliberează posesorilor de permise de ședere pentru beneficiarii protecției temporare o adeverință care atestă reședința declarată pe teritoriul României.

 Imaginea 1. Specimen „Permis de ședere pentru beneficiarii protecției temporare”

## Ce autorități îmi pot elibera permisul de ședere în România?

În cazul în care decizi să rămâi și să beneficiezi de protecție temporară în România, te poți adresa, pentru eliberarea permisului de ședere, structurilor teritoriale ale Inspectoratului General pentru Imigrări menționate pe pagina web [aici](https://igi.mai.gov.ro/ucraina/) și [aici](https://igi.mai.gov.ro/contact/).

## Pot să îmi păstrez pașaportul național dacă mă înregistrez ca beneficiar al protecției temporare?

Da, pașaportul național și orice alte documente personale rămân în posesia beneficiarului protecției temporare.

## Ce drepturi am ca beneficiar al protecției temporare?

Vei avea următoarele drepturi ca beneficiar al protecției temporare în România:

a) de a ți se elibera un document prin care ți se acordă permisiunea de a rămâne pe teritoriul României (permis de ședere);

b) de a fi informat, în scris, într-o limbă pe care se presupune că o înţelegi, cu privire la prevederile referitoare la protecţia temporară;

c) de a fi angajat în muncă de persoane fizice sau juridice, de a desfăşura activităţi independente, respectând regulile aplicabile profesiei, precum şi activităţi precum oportunităţi educative pentru adulţi, pregătire vocaţională şi experienţă practică de lucru, în condiţiile legii;

d) de a beneficia, la cerere, de asistenţa necesară pentru întreţinere, în situaţia în care nu dispui de mijloacele materiale necesare;

e) de a primi gratuit asistenţă medicală primară şi tratament corespunzător, asistenţă medicală spitalicească de urgenţă, asistenţă medicală şi tratament gratuit în cazurile de boli acute sau cronice care îi pun viaţa în pericol iminent

f) de a primi o asistenţă medicală adecvată dacă ai nevoi speciale;

g) de a avea acces la sistemul de învăţământ de stat în condiţiile prevăzute de lege pentru cetăţenii români, dacă nu ai împlinit vârsta de 18 ani.

Accesul la sănătate, muncă, educație și asistență este asigurat de diferite autorități centrale și locale. Poți folosi în interacțiunea cu autoritățile române permisul de ședere și codul numeric personal (CNP) eliberate de către Inspectoratul General pentru Imigrări.

**Pe platforma guvernamentală protectieucraina.gov.ro găsești informații oficiale și utile cu privire la accesul la drepturi.**

Vezi de asemenea secțiunea [III. Unde pot primi sprijin pentru accesarea drepturilor beneficiarilor de protecție temporară?](#_III._Unde_pot)

## Ce obligaţii am în calitate de beneficiar al protecției temporare în România?

Ai obligația de a respecta legislația în vigoare cu privire la regimul juridic al străinilor.

În ceea ce privește spațiul în care vei locui în România, trebuie să cunoști că persoana care găzduiește străinul intrat legal pe teritoriul României are obligația legală să anunțe despre aceasta organul de poliție competent teritorial, în termen de 3 zile de la data găzduirii. Alternativ, înregistrarea găzduirii se poate face prin portalul Inspectoratului General pentru Imigrări - <https://portaligi.mai.gov.ro/inregistrarestraini/> .

În situația cazării în hoteluri sau în alte amenajări turistice, vei îndeplini formalitățile de luare în evidență la administrația locului respectiv care, în termen de 24 de ore, va comunica datele necesare organului de poliție competent teritorial.

Faptul că persoana care te găzduiește a anunțat poliția despre acest lucru sau te-a înregistrat pe portalul IGI nu înseamnă că te-ai înregistrat ca beneficiar al protecției temporare în România. Acestea sunt două lucruri diferite. Dacă dorești să te înregistrezi ca beneficiar al protecției temporare și să beneficiezi de drepturile aferente în România, citește[**Care sunt pașii de urmat pentru înregistrarea ca beneficiar al protecției temporare?**](#_Care_sunt_pașii)

## Cât durează protecția temporară?

Protecția temporară durează până la data de 04 martie 2023 și poate fi reînnoită pentru două perioade consecutive de câte 6 luni, deci până la 04 martie 2024. Această perioadă poate fi extinsă cu încă un an în funcție de situația din Ucraina.

Protecția temporară poate înceta înainte de termenele de mai sus, în condiții stabilite de lege, când se decide acest lucru printr-o decizie a Consiliului Uniunii Europene.

*Decizia de punere în aplicare (UE) 2022/382 a Consiliului din 4 martie 2022 de constatare a existenței unui aflux masiv de persoane strămutate din Ucraina în înțelesul articolului 5 din Directiva 2001/55/CE și având drept efect introducerea unei protecții temporare****a fost prelungită până la data de 04.03.2024****.****Permisele eliberate beneficiarilor protecției temporare în România sunt valabile pe toată perioada aplicării Deciziei UE, astfel acestea se vor prelungi automat, nefiind necesară o solicitare în acest sens*.**

## Există cazuri de excludere de la acordarea protecției temporare?

Da, există cazuri de excludere de la acordarea protecţiei temporare. Pentru anumite fapte, care depășesc un anumit nivel de gravitate, Inspectoratul General pentru Imigrări poate decide excluderea de la acordarea protecției temporare.

## Mă pot întoarce în țara de origine?

Da. Te poti întoarce în țara de origine oricând. Dacă dorești să te întorci sau soliciți returnarea în țara de origine, vei fi sprijinit în acest sens de autorităţile statului român.

## Pot reveni în România dacă m-am întors temporar în Ucraina, spre exemplu ca să îmi vizitez familia?

Da, poți reveni pe teritoriul României atât timp cât durata protecției temporare nu a expirat și îndeplinești condițiile de intrare. La întoarcerea în România vei continua să beneficiezi de protecție temporară până la expirarea perioadei pentru care aceasta ți-a fost acordată.

## Pot călători în alte state membre ale Uniunii Europene dacă m-am înregistrat ca beneficiar al protecției temporare în România?

După înregistrarea ca beneficiar al protecției temporare în România și eliberarea permisului de ședere în România, **ai dreptul de a călători liber în celelalte țări UE timp de 90 de zile într-un interval de 180 de zile, dacă îndeplinești condițiile de călătorie**.

Reține că România nu face parte din spațiul Schengen (spațiul fără controale la frontierele interne). Prin urmare, documentele tale de călătorie (de exemplu, pașaport biometric sau pașaport simplu cu viză) vor fi verificate din nou la frontiera primei țări din UE care face parte din spațiul Schengen (de exemplu Ungaria). **Înainte de a călători, îți recomandăm să verifici întotdeauna cu Ambasada statului unde vrei să călătorești condițiile de intrare și documentele de care ai nevoie.**

Reține că permisul de ședere eliberat de Inspectoratul General pentru Imigrări beneficiarilor protecției temporare în România nu este un document de călătorie și nu ține loc de pașaport.

Găsești mai multe informații privind călătoria în Uniunea Europeană și spațiul Schengen pe site-ul Comisiei Europene, cu link-uri către paginile oficiale ale Statelor Membre: [Informații pentru persoanele care fug din calea războiului din Ucraina](https://ec.europa.eu/info/strategy/priorities-2019-2024/stronger-europe-world/eu-solidarity-ukraine/eu-assistance-ukraine/information-people-fleeing-war-ukraine_ro) (disponibil în toate limbile UE, în [ucraineană](https://ec.europa.eu/info/strategy/priorities-2019-2024/stronger-europe-world/eu-solidarity-ukraine/eu-assistance-ukraine/information-people-fleeing-war-ukraine_uk) și în [rusă](https://ec.europa.eu/info/strategy/priorities-2019-2024/stronger-europe-world/eu-solidarity-ukraine/eu-assistance-ukraine/information-people-fleeing-war-ukraine_ru)).

## Pot să solicit azil (protecție internațională) dacă beneficiez de protecție temporară?

Beneficiarii protecţiei temporare pot depune o cerere de azil în orice moment. Procedura de azil este mai complexă, conține mai multe etape procedurale, presupune o analiză individuală a cazului tău și presupune adesea o procedură de durată. De asemenea, pe perioada procedurii de azil, ai obligația de a preda documentul de călătorie și de a nu părăsi teritoriul României.

Dacă depui o cerere de azil, iar la finalizarea procedurii nu ai obținut o formă de protecție internațională (refugiat sau protecție subsidiară), vei continua să beneficiezi de protecția temporară până la expirarea perioadei pentru care a fost acordată.

## Ce se întâmplă dacă nu fac parte din categoriile cărora li se aplică protecție temporară?

Ai drepturile și obligațiile prevăzute de legislația privind regimul juridic al străinilor în România – mai multe detalii pe pagina Inspectoratului General pentru Imigrări la secțiunea Migrație (în [română](https://igi.mai.gov.ro/category/diverse/migratie/) și [engleză](https://igi.mai.gov.ro/en/category/diverseen/migration/)).

Ai putea fi în nevoie de protecție internațională dacă te temi de persecuție, de încălcarea gravă sau sistematică a drepturilor omului sau de conflict armat în țara sau regiunea ta de origine. În oricare dintre aceste situații, poți solicita azil și poți beneficia de informare, asistență și consiliere gratuită și specifică. Detalii despre procedura de azil în România găsești pe pagina web a Inspectoratului General pentru Imigrări în [română](https://igi.mai.gov.ro/category/diverse/proceduri-azil/) și [engleză](https://igi.mai.gov.ro/en/category/diverseen/asylum-procedures/). Poți consulta și broșura disponibilă în 11 limbi [aici](https://cnrr.ro/index.php/ro/blog-ro-2/procedura-de-azil/416-procedura-de-azil-2020-en).

# III. UNDE POT PRIMI SPRIJIN PENTRU ACCESAREA DREPTURILOR CA BENEFICIAR DE PROTECȚIE TEMPORARĂ ÎN ROMÂNIA?

Diferite autorități centrale și locale sunt responsabile cu asigurarea accesului la drepturi pentru beneficiarii de protecției temporară.

În România există 12 Centre Regionale de Integrare care oferă sprijin pentru integrare străinilor cu drept de ședere în România, inclusiv beneficiarilor de protecție temporară. Aceste centre sunt finanțate prin Fondul pentru Azil, Migrație și Integrare.

Organizațiile neguvernamentale și internaționale care coordonează Centrele Regionale de Integrare te pot ajuta, printre altele, cu:

* informare și consiliere pentru accesul la drepturi;
* te pot însoți la instituțiile locale responsabile în vederea accesării drepturilor;
* cursuri de limba română și acomodare culturală;
* activități socioculturale și educaționale;
* asistență psihologică și medicală.

Consultă tabelul de mai jos sau harta disponibilă aici [Programe integrare – Romania e acasă (romaniaeacasa.ro)](https://www.romaniaeacasa.ro/programe-integrare/) (în [română](https://www.romaniaeacasa.ro/programe-integrare/) și [engleză](https://www.romaniaeacasa.ro/en/integration-programs/)) pentru a găsi cel mai apropiat Centru Regional de Integrare.

Informații oficiale despre cum poți primi ajutor și cum te poți integra în România găsești și pe platforma guvernamentală protectieucraina.gov.ro.

|  |  |  |
| --- | --- | --- |
| **Centrul Regional de Integrare / Oraș** | **Organizație** | **Date de contact** |
| **Centrul Regional de Integrare București** | Organizația Internațională pentru Migrație (OIM România) | București, str. Viitorului nr. 11, sect. 2Tel. 021-210.30.50Email: iombucharest@iom.int Link: <https://www.romaniaeacasa.ro/en/integration-programs/#regiunea1>  |
| **Centrul Regional de Integrare Brașov** | Organizația Internațională pentru Migrație (OIM România) | Brașov, str. Lungă, nr. 119Email: mpintea@iom.int, fciobanu@iom.intLink: <https://www.romaniaeacasa.ro/en/integration-programs/#regiunea1> |
| **Centrul Regional de Integrare Constanța** | JRS România | Constanța, bd. Mamaia, nr. 13Tel. 0738.719.233, 0738.719.235Email: jrsromania@gmail.comLink: <https://www.romaniaeacasa.ro/en/integration-programs/#regiunea2>  |
| **Centrul Regional de Integrare Galați** | JRS România | Galați, str. Brăilei nr.37, et.2Tel. 0738.719.234, 0738.719.230Email: jrsromania@gmail.comLink: <https://www.romaniaeacasa.ro/en/integration-programs/#regiunea2> |
| **Centrul Regional de Integrare Iași** | Fundația ICAR | Iași, str. Păcurari, nr. 66Tel. 0745.992.669Email: rttiasi@gmail.comLink: <https://www.romaniaeacasa.ro/en/integration-programs/#regiunea3>  |
| **Centrul Regional de Integrare Rădăuți** | Fundația ICAR | Rădăuți, str. I.L. Caragiale, nr. 9 A, Tel. 0754.494.400Email: cazaciuc\_iulia@yahoo.comLink: <https://www.romaniaeacasa.ro/en/integration-programs/#regiunea3>  |
| **Centrul Regional de Integrare Cluj** | LADO Cluj | Cluj, bd. 21 Decembrie 1989, nr. 108, ap.23-24, Tel. 0264-434.806, 0755.378.810Email: lado.clujnapoca@gmail.comLink: <https://www.romaniaeacasa.ro/en/integration-programs/#regiunea4>  |
| **Centrul Regional de Integrare Baia Mare** | ASSOC Baia Mare | Baia Mare, str. Lascăr Pană, nr.10 Tel. 0262-222.226, 0754.342.294Link: <https://www.romaniaeacasa.ro/en/integration-programs/#regiunea4> |
| **Punctul Regional de Integrare Sibiu** | Asociația de Ajutor Familial Pro Vita Sibiu | Sibiu, Strada Ocnei 9 (Centrul de Informare Străini)Tel. 0744-259.902Email: silviucostin11@gmail.comLink: <https://www.romaniaeacasa.ro/en/integration-programs/#regiunea4> |
| **Punctul Regional de Integrare Tg. Mureș** | Asociația Solitudine Tg. Mureș | Târgu Mureș, Str. Revoluției nr. 45Email: zsokab2017@gmail.comLink: <https://www.romaniaeacasa.ro/en/integration-programs/#regiunea4> |
| **Centrul Regional de Integrare Oradea** | Filantropia Oradea | Oradea, str. Buzăului, nr. 2BTel. 0259-436.601, 0743.081.449Email: centru@filantropiaoradea.roLink: <https://www.romaniaeacasa.ro/en/integration-programs/#regiunea5>  |
| **Centrul Regional de Integrare Timișoara** | AIDRom | Timișoara, str. Gheorghe Șincai, nr. 9,Tel. 0256.217.096, 0742.128.579Email: oana.talos@aidrom.roLink: <https://www.romaniaeacasa.ro/en/integration-programs/#regiunea5> |
| **Centrul Regional de Integrare Craiova** | Asociația Global Help | Craiova, Str. Frații Buzești, nr. 25Tel. 0351-442.287Email: a.globalhelp@yahoo.comLink: <https://www.romaniaeacasa.ro/en/integration-programs/#1629365712739-ffe32844-d350>  |
| **Centrul Regional de Integrare Giurgiu** | AIDRom | Giurgiu, Str. Mihai Viteazul, nr. 1Tel. 0770.617.675, 0766.714.684, Email: popescu.vasile@aidrom.roLink: <https://www.romaniaeacasa.ro/en/integration-programs/#1629365712739-ffe32844-d350> |

În cazul în care decideți să rămâneți și să beneficiați de protecție temporară în România, vă puteți adresa, pentru eliberarea permisului, autorităților prezente în taberele temporare de cazare şi asistenţă umanitară sau structurilor Inspectoratului General pentru Imigrări menționate mai jos:

|  |  |  |  |
| --- | --- | --- | --- |
| **Nr.** | **Structura** | **Adresa** | **Telefon/Fax/E-mail** |
| 1. | Centrul Regional de Proceduri și Cazare pentru Solicitanții de Azil București | Mun. București, str. Tudor Gociu, nr. 24A, sector 4 | 021-240.87.74021-240.85.10c.bucuresti.igi@mai.gov.ro |
| 2. | Direcția pentru Imigrări a Municipiului București | Mun. București, str. Nicolae Iorga, nr. 23, sector 1 | 021-2128007dimb.igi@mai.gov.ro |
| 3. | Serviciul pentru Imigrări al Județului Argeș | Mun. Pitești, Bld. Republicii, bl. E3C, mezanin 2, jud. Argeș | 248-2223280248-222328ag.igi@mai.gov.ro |
| 4. | Serviciul pentru Imigrări al Județului Brașov | Mun. Brașov, str. Nicolae Titulescu, nr. 28, Corpul C, parter, jud. Brașov | 0268-409956, 0268-4075000268-324288bv.igi@mai.gov.ro |
| 5. | Biroul pentru Imigrări al Județului Buzău | Mun. Buzău, str. Chiristigi, nr. 8-10, jud. Buzău | 0238-402070, 0238-4020710238-402070bz.igi@mai.gov.ro |
| 6. | Biroul pentru Imigrări al Județului Covasna | Mun. Sfântu-Gheorghe, str. Korosi Csoma Sandor, nr. 16, jud. Covasna | 0267-307475, 0267-3074000267-307475cv.igi@mai.gov.ro |
| 7. | Biroul pentru Imigrări al Județului Dâmbovița | Mun. Târgoviște, Bld. Mircea cel Bătrân, nr. 2, jud. Dâmbovița | 0245-2075060245-207506db.igi@mai.gov.ro |
| 8. | Biroul pentru Imigrări al Județului Gorj | Mun. Târgu-Jiu, str. Ioan C. Popilian, nr. 32-34, jud. Gorj | 0253-207895, 0253-2077380253-207883gj.igi@mai.gov.ro |
| 9. | Serviciul pentru Imigrări al Județului Ilfov | Mun. București, str. Nicolae Iorga, nr. 23, sector 1 | 021- 232.92.56021- 212.80.07if.igi@mai.gov.ro |
| 10. | Serviciul pentru Imigrări al Județului Prahova | Mun. Ploiești, str. Vasile Lupu, nr. 60-62, jud. Prahova | 0244-3023900244-596224ph.igi@mai.gov.ro |
| 11. | Biroul pentru Imigrări al Județului Vâlcea | Mun. Râmnicu Vâlcea, str. Calea lui Traian, nr. 95, jud. Vâlcea | 0250-703295, 0250-7032940250-703294vl.igi@mai.gov.ro |

|  |  |  |  |
| --- | --- | --- | --- |
| **Nr.** | **Structura** | **Adresa** | **Telefon/Fax/E-mail** |
| 1. | Centrul Regional de Proceduri și Cazare pentru Solicitanții de Azil Giurgiu | Mun. Giurgiu, Bld. 1907, jud. Giurgiu | 0246-2150560246-215055c.giurgiu.igi@mai.gov.ro |
| 2. | Biroul pentru Imigrări al Județului Călărași | Mun. Călărași, Bld. Republicii, nr. 50, jud. Călărași | 0242-306128-cl.igi@mai.gov.ro |
| 3. | Serviciul pentru Imigrări al Județului Dolj | Mun. Craiova, str. Amaradia, nr. 32-34, jud. Dolj | 0251-552694, 0251-4075000251-552694dj.igi@mai.gov.ro |
| 4. | Biroul pentru Imigrări al Județului Giurgiu | Mun. Giurgiu, str. Călugăreni, nr. 26, jud. Giurgiu | 0246-207293, 0246-2072940246-207293gr.igi@mai.gov.ro |
| 5. | Biroul pentru Imigrări al Județului Ialomița | Mun. Slobozia, str. Al. Odobescu, nr. 7-9, parter, cam. 5-8, jud. Ialomița | 0243-207691, 0243-2076920243-211831il.igi@mai.gov.ro |
| 6. | Biroul pentru Imigrări al Județului Olt | Mun, Slatina, str. M. Eminescu, nr. 19, jud. Olt | 0249-431007, 0249-4065000249-431007ot.igi@mai.gov.ro |
| 7 | Biroul pentru Imigrări al Județului Teleorman | Mun. Alexandria, str. Carpați, nr. 7, jud. Teleorman | 247-407827, 0247-407831-tr.igi@mai.gov.ro |

|  |  |  |  |
| --- | --- | --- | --- |
| **Nr.** | **Structura** | **Adresa** | **Telefon/Fax/E-mail** |
| 1. | Centrul Regional de Proceduri și Cazare pentru Solicitanții de Azil Galați | Mun. Galați, str. Săvinești nr. 2, jud. Galați | 0236-3238780236-323884c.galati.igi@mai.gov.ro |
| 2. | Serviciul pentru Imigrări al Județului Bacău | Mun. Bacău, Alex Tolstoi, nr. 2, jud. Bacău | 0234-2020830234-202083bc.igi@mai.gov.ro |
| 3. | Biroul pentru Imigrări al Județului Brăila | Mun. Brăila, strada Ana Aslan, nr. 39, jud. Brăila | 0239-6061000239-612222br.igi@mai.gov.ro |
| 4. | Serviciul pentru Imigrări al Județului Constanța | Mun. Constanța, Bld. Mamaia, nr. 102-104, jud. Constanța | 0241-502307, 0241-6113640241-550909ct.igi@mai.gov.ro |
| 5. | Serviciul pentru Imigrări al Județului Galați | Mun. Galați, str. Domnească, nr. 102, jud. Galați | 0236-407292, 0236-4070000236-407292gl.igi@mai.gov.ro |
| 6. | Biroul pentru Imigrări al Județului Tulcea | Mun. Tulcea, str. Spitalului, nr. 2, jud. Tulcea | 0240-5067000240-506700tl.igi@mai.gov.ro |
| 7. | Biroul pentru Imigrări al Județului Vaslui | Mun. Vaslui, str. Salcâmilor, nr. 2, jud. Vaslui | 0235-303454,0235-303456vs.igi@mai.gov.ro |
| 8. | Serviciul pentru Imigrări al Județului Vrancea | Mun. Focșani, str. Cezar Bolliac, nr. 12, jud. Vrancea | 0237-207304, 0237-2073060234-207306vn.igi@mai.gov.ro |

|  |  |  |  |
| --- | --- | --- | --- |
| **Nr.** | **Structura** | **Adresa** | **Telefon/Fax/E-mail** |
| 1. | Centrul Regional de Proceduri și Cazare pentru Solicitanții de Azil Rădăuți | Mun. Rădăuți, str. Perilor nr. 2, jud. Suceava | 0230–564462, 0230-5644630230-564464c.radauti.igi@mai.gov.ro |
| 2. | Biroul pentru Imigrări al Județului Botoșani | Mun. Botoșani, Mihai Eminescu, nr. 57, jud. Botoșani | 0231-507-116, 0231-5071180231-507118bt.igi@mai.gov.ro |
| 3. | Serviciul pentru Imigrări al Județului Iași | Mun. Iași, str. Mihai Costăchescu, nr. 6, jud. Iași | 0232-302315, 0232-3023220232-302315is.igi@mai.gov.ro |
| 4. | Biroul pentru Imigrări al Județului Neamț | Mun. Piatra Neamț, str. Alexandru cel Bun, nr. 12, jud. Neamț | 0233-2270980233-227098nt.igi@mai.gov.ro |
| 5. | Biroul pentru Imigrări al Județului Suceava | Mun. Suceava, Bld. 1 Mai, nr. 7-9, camerele B8, B10, B11, B12, jud. Suceava | 0230-203290, 0230-2032910230-203299sv.igi@mai.gov.ro |

|  |  |  |  |
| --- | --- | --- | --- |
| **Nr.** | **Structura** | **Adresa** | **Telefon/Fax/E-mail** |
| 1. | Centrul Regional de Proceduri și Cazare pentru Solicitanții de Azil Maramureș | Șomcuta Mare, str. Cetății, nr. 1A, jud. Maramureș | 0262-2800040262-280004c.maramures.igi@mai.gov.ro |
| 2. | Serviciul pentru Imigrări al Județului Alba | Mun. Alba-Iulia, str. I. C. Brătianu, nr. 1B, jud. Alba | 0258-8061610258-810683ab.igi@mai.gov.ro |
| 3. | Biroul pentru Imigrări al Județului Bistrița-Năsăud | Mun. Bistrița, str. Nicolae Bălcescu, nr. 1-3, jud. Bistrița-Năsăud | 0263-2031240263-203124bn.igi@mai.gov.ro |
| 4. | Serviciul pentru Imigrări al Județului Cluj | Mun. Cluj-Napoca, str. Alexandru Vaida Voievod, nr. 51-53, (Complex Iulius Mall), jud. Cluj | 0264-555656, 0264-4327270264-555656cj.igi@mai.gov.ro |
| 5. | Biroul pentru Imigrări al Județului Harghita | Mun. Miercurea Ciuc, str. Tudor Vladimirescu, nr. 34-36, jud. Harghita | 0266-310936, 0266-2051360266-371751hr.igi@mai.gov.ro |
| 6. | Biroul pentru Imigrări al Județului Maramureș | Mun. Baia Mare, str. Școlii, nr. 1, jud. Maramureș | 0262-2076500262-220006mm.igi@mai.gov.ro |
| 7. | Serviciul pentru Imigrări al Județului Mureș | Mun. Târgu Mureș, str. Mihail Kogălniceanu, nr. 14, et. 1, jud. Mureș | 0265-202363, 0265-2023650265-202596ms.igi@mai.gov.ro |
| 8. | Biroul pentru Imigrări al Județului Sălaj | Mun. Zalău, str. Tudor Vladimirescu, nr. 14, jud. Sălaj | 0260-602262, 0260-6612850260-612422sj.igi@mai.gov.ro |
|  | Biroul pentru Imigrări al Județului Satu Mare | Mun. Satu Mare, str. Mihai Viteazu, nr. 11, jud. Satu Mare | 0261-807757, 0261-8077770261-807757sm.igi@mai.gov.ro |
| 9. | Biroul pentru Imigrări al Județului Sibiu | Mun. Sibiu, str. Brazilor, nr. 41, jud. Sibiu | 0269-208482, 0269-2085530269-241508sb.igi@mai.gov.ro |

|  |  |  |  |
| --- | --- | --- | --- |
| **Nr.** | **Structura** | **Adresa** | **Telefon/Fax/E-mail** |
| 1. | Centrul Regional de Proceduri și Cazare pentru Solicitanții de Azil Timișoara | Mun. Timișoara str. Armoniei nr. 33, jud. Timiș | 0256-4212400256-227500c.timisoara.igi@mai.gov.ro |
| 2. | Serviciul pentru Imigrări al Județului Arad | Mun. Arad, str. I. Calvin (fosta Vârful cu Dor), nr. 15-17, jud. Arad | 0257-206.9950257-206.993ar.igi@mai.gov.ro |
| 3. | Serviciul pentru Imigrări al Județului Bihor | Mun. Oradea, str. Dunărea, nr. 2, jud. Bihor | 0259-403345, 0259-4033300259-403330bh.igi@mai.gov.ro |
| 4. | Biroul pentru Imigrări al Județului Caraș-Severin | Mun. Reșița, Bld. Al. I. Cuza, nr. 40, jud. Caraș-Severin | 0255-502309, 0255-5023110255-502308cs.igi@mai.gov.ro |
| 5. | Biroul pentru Imigrări al Județului Hunedoara | Mun. Deva, str. M. Eminescu, nr. 130-133, jud. Hunedoara | 0254-234865, 0254-2067220254-234865hd.igi@mai.gov.ro |
| 6. | Biroul pentru Imigrări al Județului Mehedinți | Mun. Drobeta-Turnu Severin, Bld. Carol I, nr. 75, parter, cam. 1, jud. Mehedinți | 0252-305291, 0252-3052290252-312633mh.igi@mai.gov.ro |
| 7. | Serviciul pentru Imigrări al Județului Timiș | Mun. Timișoara str. Andrei Mocioni, nr. 8-10, jud. Timiș | 0256-402434, 0256-4024310256-402475tm.igi@mai.gov.ro |